Августа 1942. године, његова Куленвакуфска партизанска чета је ушла у састав Другог батаљонатада формиране Треће крајишке ударне бригаде. Убрзо потом, сви борци ове бригаде су чули за „Гарачу“, који се још пре тога истакао храброшћу. За годину дана ратовања он је од безименог омладинца, коме нису хтели дати пушку, прерастао у једног од најбољих бораца Треће крајишке бригаде. Стално се истицао и потврђивао своју храброст - у јуришима на Бихаћ, Јајаце и Теслић, у борбама са четницима у централној Босни и у тешким одбрамбеним борбама на Радуши, код Прозора, за време битке на Неретви и др.